เมย์ บัณฑิตา ร้ายได้ใจ จนโซเชียลแห่คอมเมนต์ด่า ใน ก่อนตะวันแลง
เล่นร้ายอินเนอร์แรงจนแฟนละครอินสุดๆ กับบท ช่อแก้ว น้องสาวสุดร้ายของ เรณู ในละครเรื่องก่อนตะวันแลง ทางช่อง 7HD ทำเอา เมย์-บัณฑิตา ฐานวิเศษ เผยเป็นปลื้มเมื่อเห็นกระแสตอบรับสนั่นโซเชียล ต่อว่าตัวละครนี้ที่ร้ายเหลือเกิน เจ้าตัวเปรยโชคดีที่หมดหน้าทุเรียนแล้ว มิเช่นนั้นไปตลาดคงจะผวาแน่ ๆฟีดแบ็กน่ากลัวมากค่ะ (หัวเราะ) ตัวเมย์ได้ดูตอนไลฟ์สดจะเห็นคอมเมนต์เข้ามาด่า เข้ามาว่าตลอดเลย ทำไมถึงร้าย ทำไมทำร้าย เรณู (นุ๊ก สุทธิดา) ขนาดนี้ แต่ก็ดีใจนะคะที่คนดูเห็นเราเล่นแล้วเขาเชื่อในตัวละคร เพราะตัวละครช่อแก้ว จะไม่ร้ายก็ไม่ได้ค่ะ บทของทุกตัวละครจะส่งต่อกัน ถือว่าเป็นบทที่เข้มข้นเป็นรสต้มยำที่จัดจ้านมาก ๆ เอาจริงๆ คือคนค่อนข้างเชื่อในสิ่งที่เราเล่นมากๆ แทบจะไม่กล้าเดินถนนเลย โชคดีที่ช่วงนี้ผ่านหน้าทุเรียนไปแล้ว (หัวเราะ) คือตัวละครมันเข้มข้นจริงๆ แล้วตัวนักแสดงก็เป็นเจเนอเรชั่นเดียวกัน ดังนั้นการเล่น การส่งอารมณ์ เราต่างคนต่างฟาดใส่กันไม่ยั้งเรียกว่าเต็มที่ บางซีนก็คิดว่าจะเบาๆ แต่พอแม่ (หลิน นุศรา) เขาฟาดมาหนัก เราก็ต้องฟาดกลับแบบเบาไม่ได้ เรียกว่าใช้พลังงานสุดจริงๆ ค่ะ แต่ละซีนมีโจทย์ที่เราต้องตีโจทย์ให้ได้ ยิ่งพอตัวละครตัวนี้โตเป็นผู้ใหญ่ ยิ่งฟาดหนักขึ้น เป็นเลเวลที่ยิ่งสูงขึ้นไป ซึ่งการได้ร่วมงานกับนักแสดงที่เป็นมืออาชีพและรุ่นเดียวกันแบบนี้ เป็นการทำงานที่สนุกมากๆ เมย์ขอฝากให้แฟนๆ ติดตามละครเรื่องก่อนตะวันแลงแบบนี้ไปเรื่อยๆ นะคะ เพราะละครจะยิ่งเข้มข้นขึ้นอีกแน่นอนค่ะติดตามชม ก่อนตะวันแลง ได้ทุกวันจันทร์-ศุกร์ เวลา 19.00 น. ทางช่อง 7>>อ่านนิยายไทยรัฐทั้งหมดได้ที่นี่<<
บท ช่อแก้ว น้องสาวสุดร้ายของ เรณู ในละครเรื่อง ก่อนตะวันแลง ทางช่อง 7HD ทำเอา เมย์-บัณฑิตา ฐานวิเศษ เผยเป็นปลื้มเมื่อเห็นกระแสตอบรับสนั่นโซเชียล ต่อว่าตัวละครนี้ที่ร้ายเหลือเกิน
ก่อนตะวันแลง,เมย์ บัณฑิตา,บัณฑิตา ฐานวิเศษ,นุ๊ก สุทธิดา,ละครช่อง 7,ช่อแก้ว,นิยาย,ละคร